དེས་ན།གོང་ཞུས་ལྟར།རང་རེའི་བོད་ཀྱི་མཁས་པ་སྔ་མ་དག་གི་ཁྲོད་དུའང་དཔལ་ལེགས་ལྡན་ནག་པོའི་གླུའི་བསྟན་བཅོས་འདི་ལ་ཐུགས་སྣང་གནང་མཁན་མང་དུ་འདུག་པ་མ་ཟད།ལེའུ་རེ་གཉིས་སྒྱུར་འདུག་པའང་ཇོ་ནང་ཏཱ་ར་ནཱ་ཐས་གསུངས་པ་ལྟར།ཁོང་གིས་ལེགས་ལྡན་ནག་ལོའི་གླུ་ལས་ལེའུ་གཉིས་མ་གཏོགས་མ་སྒྱུར་བར་སྣང་མོད།འོན་ཀྱང་ཁོང་གིས་སྒྱུར་གནང་བའི་དཔལ་ལེགས་ལྡན་ནག་པོའི་གླུ་ལེའུ་དེ་གཉིས་ཀ་ལེའུ་བཅོ་བརྒྱད་ཡོད་པ་ལས་ལེའུ་གང་གཉིས་ཡིན་པ་མི་ཤེས་ལ།ཁོང་གིས་སྒྱུར་གནང་བའི་ལེའུ་དེ་གཉིས་ཀ་དེང་སང་ཇོ་ནང་ཏཱ་ར་ནཱ་ཐའི་གསུང་འབུམ་ཁྲོད་ནས་མ་རྙེད་དོ།།